nahid-hub/BLUGE-bengali-wikipedia-section-title-prediction huggingface dataset:
২০০৭ সালের মে মাসে স্পোর্টিং ও ম্যানচেস্টার ইউনাইটেড অপ্রকাশিত ট্রান্সফার ফির বিনিময়ে নানিকে ম্যানচেস্টার ইউনাইটেডে খেলাতে সম্মত হয়। ধারণা করা হয় এ অর্থের পরিমাণ প্রায় ১৪ মিলিয়ন পাউন্ডের কাছাকাছি। এছাড়া টোটেনহাম হটস্পার দলটিও নানিকে কিনতে চেয়েছিল। রিয়াল দি মাসামা ট্রান্সফার ফির ৫% পেয়েছিল, যার পরিমাণ প্রায় ১.২৫ মিলিয়ন ইউরো। ২০০৭ সালের ৬ জুন নানি ইউনাইটেডের ক্যারিংটন প্রশিক্ষন কেন্দ্রে স্বাস্থ্যপরীক্ষায় উত্তীর্ণ হন।, এবং ২ জুলাই আনুষ্ঠানিকভাবে ইউনাইটেডের খেলোয়াড় হিসেবে তাকে নিশিত করা হয়। নানি পাঁচ বছর মেয়াদী চুক্তি করেছেন বলেও ঘোষণা দেয়া হয়।

৯ জুলাই নানিকে অপর সতীর্থ ওয়েন হারগ্রিভসের সাথে একত্রে মিডিয়ার সামনে পরিচয় করে দেয়া হয়। তাকে ১৭ নম্বর জার্সি প্রদান করা হয়। পূর্বে কিছুদিন এই জার্সি পরেছিলেন হেনরিক লারসন।

ম্যানচেস্টার ইউনাইটেডের পক্ষে প্রতিযোগিতামূলক ম্যাচে তার অভিষেক ঘটে ৫ আগস্ট ২০০৭ তারিখে, কমিউনিটি শিল্ডের একটি ম্যাচে বদলি হিসেবে, চেলসির বিপক্ষে। ১-১ গোলে সমতার পর টাইব্রেকারে ৩-০ তে ম্যাচ জেতার মাধ্যমে ম্যানচেস্টার ইউনাইটেড দলে নানির যাত্রা শুরু হয়।

প্রিমিয়ার লীগে নানির অভিষেক হয় রেডিং এর বিপক্ষে একটি ম্যাচে আঘাতগ্রস্থ রুনির বদলি হিসেবে। ২০০৭ সালের ২৬ আগস্ট নানি প্রিমিয়ার লীগে প্রথম গোল করেন টোটেনহাম হটস্পারের বিরুদ্ধে। তিনি গোল উৎসব করেন তার ট্রেডমার্ক "সমারসল্ট" নাচের মাধ্যমে।

সঠিক অনুচ্ছেদ শিরোনাম কোনটি?
titleA. ক্লাব ক্যারিয়ার
titleB. আন্তর্জাতিক ক্যারিয়ার
titleC. ম্যানচেস্টার ইউনাইটেড
titleD. স্পোর্টিং
উত্তর: titleC
ভলাকুট ইউনিয়নের আয়তন ৭,৬৩৯ একর (৩০.৯১ বর্গ কিলোমিটার)। নাসিরনগর উপজেলা সদর থেকে প্রায় ১১ কিলোমিটার পশ্চিমে অবস্থিত এ ইউনিয়নের উত্তরে গোয়ালনগর ইউনিয়ন, পূর্বে কুণ্ডা ইউনিয়ন, দক্ষিণে সরাইল উপজেলার পাকশিমুল ইউনিয়ন এবং পশ্চিমে চাতলপাড় ইউনিয়ন, মেঘনা নদী ও কিশোরগঞ্জ জেলার অষ্টগ্রাম উপজেলার বাঙ্গালপাড়া ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন ও অবস্থান
titleB. শিক্ষা ব্যবস্থা
titleC. খাল ও নদী
titleD. নামকরণ
উত্তর: titleA
তাজমহলের নির্মাণ কাজ শেষ হতে না হতেই শাহ জাহান তার পুত্র আওরঙ্গজেব দ্বারা ক্ষমতাচ্যুত ও আগ্রার কেল্লায় গৃহবন্দী হন। কথিত আছে, জীবনের বাকী সময়টুকু শাহ জাহান আগ্রার কেল্লার জানালা দিয়ে তাজমহলের দিকে স্থির দৃষ্টিতে তাকিয়েই কাটিয়েছিলেন। শাহ জাহানের মৃত্যুর পর আওরঙ্গজেব তাকে তাজমহলে তার স্ত্রীর পাশে সমাহিত করেন। একমাত্র এ ব্যাপারটিই তাজমহলের নকশার প্রতিসমতা নষ্ট করেছে। ১৯ শতকের শেষ ভাগে তাজমহলের একটি অংশ মেরামতের অভাবে খুব খারাপভাবে নষ্ট হয়। ১৮৫৭ সালের সিপাহী বিপ্লবের সময় ইংরেজ সৈন্যরা তাজমহলের বিকৃতি সাধন করে আর সরকারি কর্মচারীরা বাটালি দিয়ে তাজমহলের দেয়াল থেকে মূল্যবান ও দামী নীলকান্তমণি খুলে নেয়।

১৯ শতকের শেষ দিকে লর্ড কার্জন তাজমহল পুণঃনির্মাণের একটি বড় প্রকল্প হাতে নেন। প্রকল্পের কাজ ১৯০৮ সালে শেষ হয়। তিনি তাজমহলের ভিতরের মঞ্চে একটি বড় বাতি (যা কায়রো মসজিদে ঝুলানো একটি বাতির অনুকরণে তৈরি করার কথা ছিল কিন্তু তৎকালীন কারিগরেরা ঠিক হুবুহু তৈরি করতে পারেনি ) বসিয়েছিলেন। তখনই বাগানের নকশা পরিবর্তন করে ইংরেজ পার্কের মত করে গড়া হয় যা এখনও রয়েছে।

বিংশ শতাব্দিতে তাজমহলের ভাল রক্ষণাবেক্ষণ হয়। ১৯৪২ সালে যখন জার্মান বিমান বাহিনী এবং পরে জাপানি বিমান বাহিনী দ্বারা আকাশপথে হামলা চালায় তৎকালীন সরকার তখন তাজমহল রক্ষার জন্য এর উপর একটি ভারা তৈরি করেছিল (ছবি দেখুন)। ১৯৬৫ এবং ১৯৭১ সালে পাকিস্তান-বাংলাদেশ যুদ্ধের সময় তাজমহলকে ভারা দিয়ে ঢেকে দেওয়া হয়েছিল যাতে বিমান চালকদের ভ্রম তৈরি করে। কারণ ভারত বাংলাদেশের মুক্তিযুদ্ধে বিশ্বব্যাপি অকুন্ঠ সমর্থন জুগিয়েছিল ।

তাজমহল সম্প্রতি যে হুমকির মুখে পরেছে তা হল যমুনা নদীর তীরের পরিবেশ দূষণ। সাথে আছে মাথুরাতে তেল পরিশোধনাগারের কারণে সৃষ্ট এসিড বৃষ্টি (যা ভারতী উচ্চ আদালত নিষিদ্ধ ঘোষণা করেছে)।

১৯৮৩ সালে তাজমহল ইউনেস্কো বিশ্ব ঐতিহ্যবাহী স্থাপনা হিসেবে তালিকাভুক্ত করা হয়।

সঠিক অনুচ্ছেদ শিরোনাম কোনটি?
titleA. গম্বুজ
titleB. ইতিহাস
titleC. অন্যান্য ইমারত
titleD. মালামাল সামগ্রী ও উপাদান
উত্তর: titleB
এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে এবং দুই মিনিট কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন।

সঠিক অনুচ্ছেদ শিরোনাম কোনটি?
titleA. স্পিকিং
titleB. রিডিং
titleC. লিসেনিং
titleD. রাইটিং
উত্তর: titleA
ব্রাহ্মন বিধান কর্তা মনু-র নাম থেকে মানালির নামকরণ. 'মানালি' শব্দটার আক্ষরিক অর্থ 'মনুর বাসভূমি' পুরানে আছে, ঋষি মনু তার নৌকা থেকে মানালিতে নেমেছিলেন মানুষকে নবজীবন দিতে. প্রবল বন্যায় পৃথিবী আক্রান্ত হবার পরে মানালি 'দেব উপত্যকা' নামে পরিচিত.পুরনো মানালি গ্রামে মনুর নামে উত্সর্গীকৃত একটি প্রাচীন মন্দির আছে.

সঠিক অনুচ্ছেদ শিরোনাম কোনটি?
titleA. পরিবহন
titleB. শব্দের ব্যুত্পত্তিগত তত্ব
titleC. ইতিহাস
titleD. দ্রষ্টব্য স্থান
উত্তর: titleB
এদিকে মার্টিন হাইডেগার যুক্তি দিয়েছিলেন যে "আশেপাশের পৃথিবী আমাদের প্রত্যেকের জন্য আলাদা, এবং তা সত্ত্বেও আমরা একটি সাধারণ পৃথিবীতে চলেছি"। হাইডেগারের পক্ষে বিশ্বটি এমন ছিল যা আমরা সর্বদা ইতিমধ্যে "নিক্ষিপ্ত" হয়ে থাকি এবং যার সাথে আমরা অবশ্যই পৃথিবীতে প্রাণবন্ত হয়ে উঠি। তার " ওয়ার্ল্ড ডিসকোসোলেজার " ধারণাটি তার ১৯২27 সালের কাজ "বেইনিং টাইম-" এ সবচেয়ে উল্লেখযোগ্যভাবে ব্যাখ্যা করা হয়েছিল।

সঠিক অনুচ্ছেদ শিরোনাম কোনটি?
titleA. হাইডেগার
titleB. ধর্ম ও পুরাণ
titleC. হেগেল
titleD. পূর্ব খ্রিস্টান
উত্তর: titleA
আহসান হাবীব ১৯৪৭ সালের ২১ জুন বিয়ে করেন বগুড়া শহরের কাটনারপাড়া নিবাসী মহসীন আলী মিয়ার কন্যা সুফিয়া খাতুনকে। আহসান হাবীব দুই কন্যা (কেয়া চৌধুরী ও জোহরা নাসরীন) ও দুই পুত্রের (মঈনুল আহসান সাবের ও মনজুরুল আহসান জাবের) জনক ছিলেন। পুত্র মঈনুল আহসান সাবের একজন স্বনামখ্যাত বাংলা ঔপন্যাসিক।

১২/১৩ বছর বয়সে স্কুলে পড়ার সময়ই ১৯৩৩ সালে স্কুল ম্যাগাজিনে তার একটি প্রবন্ধ "ধরম" প্রকাশিত হয় ৷ ১৯৩৪ সালে তার প্রথম কবিতা "মায়ের কবর পাড়ে কিশোর" পিরোজপুর গভর্নমেন্ট স্কুল ম্যাগাজিনে ছাপা হয় ৷ পরবর্তী সময়ে ছাত্রাবস্থায় কলকাতার কয়েকটি সাহিত্য পত্রিকায় তার লেখা প্রকাশিত হলে নিজের সম্পর্কে আস্থা বেড়ে যায়। স্কুলে পড়াকালীন তিনি প্রবন্ধ প্রতিযোগিতার বিষয়বস্তুকে কবিতায় উপস্থাপিত করে পুরস্কৃত হয়েছিলেন। ততদিনে অবশ্য দেশ, মোহাম্মদী, বিচিত্রার মতো নামি দামী পত্রপত্রিকায় তার বেশ কিছু লেখা প্রকাশিত হয়ে গেছে ৷ কলকাতা গিয়ে শুরু হয় আহসান হাবীবের সংগ্রামমুখর জীবনের পথচলা৷ তিনি কলকাতায় এসে ১৯৩৭ সালে দৈনিক তকবির পত্রিকার সহ-সম্পাদকের কাজে নিযুক্ত হন । বেতন মাত্র ১৭ টাকা৷ পরবর্তীকালে তিনি ১৯৩৭ সাল থেকে ১৯৩৮ সাল পর্যন্ত কলকাতার বুলবুল পত্রিকা ও ১৯৩৯ সাল থেকে ১৯৪৩ সাল পর্যন্ত মাসিক সওগাত পত্রিকায় কাজ করেন ৷ এছাড়া তিনি আকাশবাণীতে কলকাতা কেন্দ্রের স্টাফ আর্টিস্ট পদে ১৯৪৩ থেকে ১৯৪৭ সাল পর্যন্ত কাজ করেন ৷

সঠিক অনুচ্ছেদ শিরোনাম কোনটি?
titleA. রচনাবলি
titleB. কর্ম ও ব্যক্তিগত জীবন
titleC. মৃত্যু
titleD. জন্ম ও শিক্ষাজীবন
উত্তর: titleB
"২৩১২" উপন্যাসটি সমালোচকদের মিশ্র থেকে ইতিবাচক প্রতিক্রিয়া লাভ করে। "স্ট্রেঞ্জ হোরাইজনস" পত্রিকায় লেখা হয় যে "পাঠকদের মনস্থিত করে নিতেই হবে।" "স্লেট ম্যাগাজিন" ও "গার্ডিয়ান" উভয় পত্রিকাতেই এই উপন্যাসের সমালোচনা প্রকাশিত হয়। "স্লেট ম্যাগাজিন" উপন্যাসটির উচ্ছ্বাসিত প্রশংসা করলেও "গার্ডিয়ান" পত্রিকায় বইটির সমাপ্তি অংশটিকে কৌশলী বলে বিরূপ সমালোচনা করে। "লস এঞ্জেলস টাইমস" পত্রিকায় জেফ ভ্যান্ডারমেয়ার বইটিকে "আবেগপ্রবণ গল্পকথনের অনুরাগীদের কাছে একটি বহুমূল্য উপহার" বলে উল্লেখ করে বইটির "দুঃসাহস"কে সম্পদ বলে উল্লেখ করেন।

সঠিক অনুচ্ছেদ শিরোনাম কোনটি?
titleA. কাহিনি-সারাংশ
titleB. যৌনতা, যৌনপ্রবৃতি ও লিঙ্গ
titleC. বিজ্ঞান ও প্রযুক্তি
titleD. প্রতিক্রিয়া
উত্তর: titleD
গ্রামে এবং শহরাঞ্চলে এদের প্রচুর দেখা যায়, দেখা যায় আবাদি জমি এবং অগভীর জঙ্গলে। সুন্দরবন বাদে বাংলাদেশের সর্বত্র পাওয়া যায়। এছাড়া ভারত, চীন, মিয়ানমার, ইন্দোনেশিয়া, ভিয়েতনাম, লাওস, মালযয়শিয়া, নেপাল, শ্রীলংকা, তাইওয়ান ও থাইল্যাণ্ডে এই ইঁদুর প্রচুর দেখা যায। মরুভূমি ও পার্বত্য অঞ্চলে লভ্য নয়। এর মানব জনপদের কাছাকাছি থাকতে পছন্দ করে। বাগান, আস্তাবল, পোষা প্রাণীর খোঁয়ার, রান্না ঘর, ভাাঁড়ার ইত্যাদি স্থানে এদের ঘোরাফেরা।

সঠিক অনুচ্ছেদ শিরোনাম কোনটি?
titleA. খাদ্য
titleB. প্রজনন
titleC. বিস্তৃতি
titleD. বহিরাঙ্গ
উত্তর: titleC
"শিক্ষার দর্শন" ছফা বলেছেন রাষ্ট যন্ত্র প্রবর্তিত শিক্ষা ব্যবস্থাকে কখনোই নিখাদ বলা যায় না। রাষ্ট নিজস্ব প্রয়োজনে শিক্ষার বিষয়বস্তুতে হস্তক্ষেপ করে এমন কি পুরোপুরি সত্য নয় এমন ইতিহাসের আশ্রয় নেয়। যেমন পাকিস্তান তার শিক্ষার ব্যবস্থায় এমন তথ্যকে (সে তথ্য যতই ভ্রান্ত হোক না কেন) পৃষ্ঠপোষকতা করবে যেখানে তাদের পরাজয় হবে গৌরবান্বিত আর বাঙালীর বিজয় হবে তুচ্ছ (ছফা এখানে ফ্রান্স আর ইংল্যান্ডের উদাহরণ ব্যবহার করেছেন) এমন কাজ শুধু পাকিস্তান নয়, প্রতিটি রাষ্টযন্ত্র কম বেশি করে থাকে।

সঠিক অনুচ্ছেদ শিরোনাম কোনটি?
titleA. "দুই বাংলার সাংস্কৃতিক সম্পর্ক"
titleB. অন্যান্য প্রবন্ধ
titleC. "শিক্ষার দর্শন"
titleD. "বাংলার চিত্র-ঐতিহ্যঃ সুলতানের সাধনা"
উত্তর: titleC
আল্লামা মুশাহিদ বায়ামপুরী ১৩২৭ হিজরি মোতাবেক ১৯০৭ সালে মহররম মাসে শুক্রবার দিনে সিলেটের কানাইঘাট উপজেলার বায়ামপুর গ্রামের এক সম্ভ্রান্ত পরিবারে জন্মগ্রহণ করেন। বায়মপুর বর্তমান কানাইঘাট পৌরসভার অন্তর্গত। তার বাবার নাম কারী আলিম বিন কারী দানিশ মিয়া। আর মাতার নাম হাফেজা সুফিয়া বেগম। তিন ভাইয়ের মধ্যে তিনি ছিলেন দ্বিতীয়। ছোটবেলায় তার বাবা মারা যান। মায়ের তত্ত্বাবধানে লালিত-পালিত হন। মায়ের কাছেই তার পড়াশোনার হাতেখড়ি। মাত্র সাত বছর বয়সে মায়ের কাছে কোরআন পড়া শিখেন। সঙ্গে বাংলা ও উর্দুও পড়েন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. জন্ম ও বংশ পরিচিতি
titleC. কৃতিত্ব ও সম্মান
titleD. শিক্ষাজীবন
উত্তর: titleB
করাচী জিমখানা ক্লাবের কাছাকাছি বসবাসকারী এক মুটের সন্তান তিনি। ক্যাথলিক ধর্মাবলম্বী ম্যাথিয়াস প্রথম অ-মুসলিম হিসেবে পাকিস্তান দলের পক্ষে খেলার সুযোগ লাভ করেন। স্বভাবজাত স্লিপ ফিল্ডার হিসেবে অত্যন্ত নিপুণতার সাথে কঠিন ক্যাচগুলোকে সাধারণমানের ক্যাচে পরিণত করতেন। ঐ সময়ে দলের টেস্ট উইকেট-রক্ষক ইমতিয়াজ আহমেদের মতে, ‘তিনি পাকিস্তানের সেরা স্লিপ ফিল্ডার ছিলেন। তিনি খেলোয়াড়দের উপর নিয়ন্ত্রণ রেখে চলতেন ও দৌঁড়ুতে চাইতেন না।’

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ঘরোয়া ক্রিকেট
titleC. খেলোয়াড়ী জীবন
titleD. প্রারম্ভিক জীবন
উত্তর: titleD
খেলোয়াড়ী জীবনের শুরুতে সাধারণ মানের পেসার হিসেবে ইস্টার্ন কেপ ওয়ারিয়র্সের ঘণ্টায় ১২৫ কিলোমিটার গতিবেগে বোলিং করতেন। তবে, জাতীয় পর্যায়ের ক্রিকেটে অংশগ্রহণের প্রাক্কালে আবদ্ধ জালে প্রশিক্ষণ গ্রহণকালে সাবেক কোচ মিকি আর্থারের পরামর্শ মোতাবেক স্পিনের দিকে ঝুঁকে পড়লে গতিময় বোলিংয়ের স্বপ্ন দেখা বাদ দেন। এরফলে বোথা তার বোলিং ভঙ্গীমা পরিবর্তন করেন ও মুত্তিয়া মুরালিধরন এবং হরভজন সিংয়ের দোসরা অনুসরণ করতে থাকেন। দক্ষিণ আফ্রিকা এ দলের সদস্যরূপে শ্রীলঙ্কা সফরে যান। সেখানে তিনি প্রধান উইকেটগুলো নেয়ার পাশাপাশি রান তোলার দিকেও নজর দেন।

সঠিক অনুচ্ছেদ শিরোনাম কোনটি?
titleA. অধিনায়কত্ব লাভ
titleB. প্রারম্ভিক জীবন
titleC. বোলিংয়ে নিষেধাজ্ঞা
titleD. আন্তর্জাতিক ক্রিকেট
উত্তর: titleB
করোনাভাইরাস কেবলমাত্র নাক, মুখ, চোখের উন্মুক্ত শ্লেষ্মাঝিল্লী দিয়ে দেহে প্রবেশ করতে পারে। পরিবেশে উপস্থিত করোনাভাইরাস স্পর্শের মাধ্যমে হাতে লেগে থাকতে পারে। তাই আধোয়া জীবাণুযুক্ত হাতে কখনোই নাক, মুখ, চোখ স্পর্শ করা যাবে না। যদি একান্তই নাকে মুখে চোখে হাত দিতে হয়, তাহলে অবশ্যই হাত ধুয়ে জীবাণুমুক্ত করে তা করতে হবে, কিংবা কাগজের রুমাল ব্যবহার করে নাক, মুখ ও চোখ স্পর্শ করতে হবে। এজন্য সবসময় হাতের কাছে সাবান-পানি বা অ্যালোকোহলভিত্তিক হস্ত জীবাণুমুক্তকারক কিংবা কাগজের রুমালের উপস্থিতি নিশ্চিত করতে হবে। এই অত্যন্ত গুরুত্বপূর্ণ নিয়মটি মেনে চলা অনেকের জন্য কঠিন হতে পারে। নাক, মুখ ও চোখে হাত দেওয়া খুবই সাধারণ ও স্বাভাবিক একটি ঘটনা এবং বহুদিনের অভ্যাসের বশে প্রায় সবাই কারণে-অকারণে এ কাজটি করে থাকে। কিছু গবেষণায় দেখা গেছে যে মানুষ ঘণ্টায় ২০ বারেরও বেশি মুখের বিভিন্ন অংশে হাত দিয়ে স্পর্শ করে। কিন্তু নিজদেহে করোনাভাইরাস সংক্রমণ প্রতিরোধ করতে হলে এই অভ্যাসের ব্যাপারে অনেক বেশী সচেতন হতে হবে। অনেকে মানসিক চাপের কারণে, গভীর চিন্তা করার সময়, অন্য কোনও অজ্ঞাত মানসিক কারণে কিংবা চুলকানির জন্য নাকে, মুখে, চোখে হাত দিয়ে থাকেন। তাই প্রথমে প্রতিটি ব্যক্তিকে নিজেকে বেশ কিছু সময় ধরে নিয়মিত আত্ম-পর্যবেক্ষণ করে দেখতে হবে কোন্‌ কোন্‌ সময়ে বা কারণে সে নিজের নাক, চোখ বা মুখে হাত দিচ্ছে। কারণগুলি চিহ্নিত করার পর এবং এগুলি সম্বন্ধে সচেতন হবার পরে একে একে এগুলিকে দূর করার চেষ্টা করতে হবে এবং নাকে,মুখে, চোখে হাত দেয়ার মাত্রা যথাসর্বোচ্চ সম্ভব কমিয়ে আনতে হবে।



সঠিক অনুচ্ছেদ শিরোনাম কোনটি?
titleA. হাত ধুয়ে জীবাণুমুক্তকরণ
titleB. উপসর্গহীন নিরব সংক্রমণ-বাহক অনুসন্ধান
titleC. শনাক্তকরণ, উপসর্গ ও নিরাময়
titleD. নাক, মুখ ও চোখ হাত দিয়ে স্পর্শ না করা
উত্তর: titleD
একটি প্র্যোজনীয় মেশ হলো বর্তনীর একটি লুপ যাতে অন্য কোন লুপ থাকে না।যখন বর্তনীর চিত্রে তাকানো হয়, প্রয়োজনীয় মেশ দেখতে মনে হয় একটা “জানালার কাচ”। চিত্র ১-এ চিহ্নিত করেছে প্রয়োজনীয় মেশকে এক,দুই এবং তিন দিয়ে।যখন প্রয়োজনীয় মেশগুলো পাওয়া যায়, মেশ বিদ্যুৎকে চিহ্নিত করার প্রয়োজনীয়তা দেখা দেয়।

একটি মেশ বিদ্যুৎ হলো একটি বিদ্যুৎ যা প্রয়োজনীয় মেশের আশে পাশে লুপ গড়ে তোলে।মেশ বিদ্যুৎ প্রবাহের কোন বস্তুগত অর্থ নেই, কিন্তু এটা ব্যবহৃত হয় মেশ বিশ্লেষণের সমীকরণ তৈরিতে যখন মেশ বিদ্যুৎ প্রবাহকে চিহ্নিত করা হয় তখন এটা গুরুত্বপূর্ণ যেন সব মেশ বিদ্যুৎ প্রবাহের লুপ একই দিকে থাকে। এটা সাহায্য করবে ভুল থেকে সুরক্ষা পেতে যখন সমীকরণগুলো লেখা হবে । এই প্রথা মতে সব মেশ বিদ্যুৎ প্রবাহ লুপ তৈরি করবে একই ঘড়ির কাঁটার ঘোরার দিকের মতো দিকে। চিত্র ২ দেখাচ্ছে একই বর্তনীই দেখাচ্ছে যেখানে মেশ বিদ্যুৎ প্রবাহ চিহ্নিত করা আছে।

কারসোফের বিদ্যুৎ সংক্রান্ত সূত্র এবং বিভব সংক্রান্ত সূত্রের পরিবর্তে মেশ বিদ্যুৎ প্রবাহ ব্যবহারের কারণ হলো মেশ বিদ্যুৎ প্রবাহ যে কোন অপ্র্যোজনীয় বিদ্যুৎকে চিহ্নিত করতে পারে যার মূলত উদ্ভব ঘটে কারসোফের বর্তনী সংক্রান্ত সূত্রের মাধ্যমে । মেশ বিশ্লেষণ নিশ্চিত করে সর্বনিম্ন সংখ্যক সমীকরণের মোট বিদ্যুৎ ব্যবহৃত হওয়ার চেয়ে যা সমস্যাকে সহজ করে।

সঠিক অনুচ্ছেদ শিরোনাম কোনটি?
titleA. নির্ভরশীল উৎস
titleB. সমীকরণের গঠন প্রক্রিয়া
titleC. সুপার মেশ
titleD. মেশ বিদ্যুৎ এবং প্রয়োজনীয় মেশগুলো
উত্তর: titleD
ম্যানেজার তার স্কোয়াডে সর্বনিম্ন ৩জন এবং সর্বোচ্চ ৭জন কে রাখতে পারবেন। খেলা চলাকালিন সময়ে ম্যানেজার চাইলেই তাদের মধ্য থেকে যেকোনো ৩জনকে মূল একাদশের যেকোনো ৩জনের পরিবর্তে নামাতে পারবেন। খেলা চলাকালিন সময়ে ম্যানেজার অনলাইনে না থাকলে অ্যাসিস্ট্যান্ট ম্যানেজার সুবিধা মত ইঞ্জুরিগ্রস্থ খেলোয়াড়ের পরিবর্তে সাবস্টিটিউটের যে কোন খেলোয়াড়কে নামাতে পারবেন। 
সঠিক অনুচ্ছেদ শিরোনাম কোনটি?
titleA. মৌসুম
titleB. চ্যাম্পিয়ন্স লিগ
titleC. সাবস্টিটিউট
titleD. অনুশীলন
উত্তর: titleC
রোডেশিয়ায় (বর্তমানে - জিম্বাবুয়ে) পল হ্যারিসের জন্ম। বাবা মার্ক ১৯৮০ সাল পর্যন্ত ব্রিটিশ সাউথ আফ্রিকা পুলিশের সদস্য ছিলেন। কিশোর অবস্থায় তার পরিবার দক্ষিণ আফ্রিকায় চলে আসে। এরপর তারা কেপটাউনের ফিশ হোকে স্থানান্তরিত হন। ফিশ হোক এলাকায় তার পিতা যাজকের কার্যে নিয়োজিত থাকেন।

ফিশ হোক হাই স্কুলে অধ্যয়ন করেন পল হ্যারিস। এ সময়েই ওয়েস্টার্ন প্রভিন্সের কোচ ডানকান ফ্লেচারের দৃষ্টি আকর্ষণে সক্ষম হন তিনি ও প্রাদেশিক বয়সভিত্তিক খেলার আওতায় তাকে নিয়ে আসেন। ওয়েস্টার্ন প্রভিন্সে থাকাকালে ইংল্যান্ডের ভবিষ্যতের টেস্ট খেলোয়াড় জোনাথন ট্রটের সাথে একত্রে খেলেন। 

সঠিক অনুচ্ছেদ শিরোনাম কোনটি?
titleA. শৈশবকাল
titleB. ব্যক্তিগত জীবন
titleC. বাংলাদেশ গমন
titleD. আন্তর্জাতিক ক্রিকেট
উত্তর: titleA
বিশ্ববিদ্যালয় মেডিসিন, ডেন্টিস্ট্রি, ফার্মাসি, নার্সিং, অ্যালাইড হেলথ সায়েন্সেস এবং বায়োমেডিকাল ইঞ্জিনিয়ারিংয়ের স্নাতক স্তরের কোর্সে শিক্ষা প্রদান করে। মেডিসিন এবং ডেন্টিস্ট্রি বিষয়ে স্নাতক স্তরের কোর্সগুলো কেবল অনুমোদিত ক্যাম্পাসগুলোতে দেওয়া হয়। পাঞ্জাবের কোনও বেসরকারী বিশ্ববিদ্যালয় বা ডিগ্রি পুরস্কার প্রদানকারী ইনস্টিটিউটকে (ডিএআই) লাহোরের স্বাস্থ্য বিজ্ঞান বিশ্ববিদ্যালয়ের অধিভুক্তি ছাড়া মেডিসিন (এমবিবিএস) এবং ডেন্টিস্ট্রি (বিডিএস) স্নাতক ডিগ্রি দেওয়ার অনুমতি নেই।

সঠিক অনুচ্ছেদ শিরোনাম কোনটি?
titleA. কোর্স
titleB. গবেষণা
titleC. আন্তর্জাতিক সহযোগিতা
titleD. সংক্ষিপ্ত বিবরণ
উত্তর: titleA
দেশের প্রথম এয়ারপোর্ট নির্মিত হয়েছিলো ৮ জানুয়ারি ১৯৩১ সালে, পিয়ারকোতে; যা রাজধানীর খুব কাছে। এই এয়ারপোর্টের উচ্চতা সী লেভেল থেকে মাত্র ৫৭ ফিট ওপরে। এই বিমান বন্দরে আছে দুটি টার্মিনাল। উত্তর আর দক্ষিণ টার্মিনাল। পিয়ারকো ইন্টারন্যাশনাল এয়ারপোর্টের আছে দুই রানওয়ে। যা ১০৫০০ ফিট লম্বা। ২০০৬ থেকে এখানে বাৎসরিক যাত্রী বহনের সংখ্যা ছিলো ২৬ লাখ। সরকারি রিপোর্ট থেকে জানা গেছে যে, ডিসেম্বর ২০০৭ থেকে এই এয়ারপোর্টে মোট ১৯ ইন্টারন্যাশনাল এয়ারলাইন্স কোমপানি সারাদিনে অ্যাভারেজ মোট ১৫০ বার প্লেন ওড়ায়। এই এয়ারপোর্ট থেকে পৃথিবীর মোট সাতাশটা দেশে বিমান চলাচল করে। এই দ্বীপরাষ্ট্রের একমাত্র আর সরকারি এয়ারলাইন্স হচ্ছে ক্যারিবিয়ান এয়ারলাইন্স। যা ১ জানুয়ারি ১৯৫২ থেকে চলে। ১ মে ২০১০ সালে ত্রিনিদাদ-টোবাগো সরকার এয়ার জামাইকা এয়ারলাইন্স কোমপানি কিনে নিয়েছে।

সঠিক অনুচ্ছেদ শিরোনাম কোনটি?
titleA. অন্যান্য খেলা
titleB. জৈব বৈচিত্র্য
titleC. এয়ারপোর্ট
titleD. খেলাধূলা
উত্তর: titleC
মিয়ারশাইমার ২০০৮ সালের শেষদিকে শুরু হওয়া গাজায় ইসরায়েলের নিষ্ঠুর আগ্রাসনেরও প্রচন্ড সমালোচনা করেন। তিনি তুলে ধরেন যে এই আক্রমণটির ফলে কোন পক্ষেরই উল্লেখযোগ্য কোন অর্জন হওয়া সম্ভব নয়। বরং এই আক্রমণের ফলে ইসরায়েল ও ফিলিস্তিনের মধ্যে চলমান সংকট নিরসনের সব সম্ভাবনাকে নাকচ করা হয়েছে কেননা এই আগ্রাসন আগামী বছরগুলোতে তাদের সম্পর্কে বৈরিতা বৃদ্ধির ক্ষেত্রে অবদান রেখে যাবে।

মিয়ারশাইমার আরও উল্লেখ করেন যে চলমান এই সংকটের একমাত্র সমাধান হল ফিলিস্তিনীদের স্বাধীন রাষ্ট্রের প্রস্তাব মেনে নেয়া। এতে উভয় পক্ষ হতেই শান্তি প্রতিষ্ঠা সম্ভব। এর ব্যাতিরেকে ইসরায়েল চিরকাল একটি বর্ণবাদী রাষ্ট্র হিসেবেই পরিচিত থাকবে এবং এটি ইসরায়েল, যুক্তরাষ্ট্র ও বিশেষ করে ফিলিস্তিনিদের উপর প্রচন্ড বিরূপ প্রভাব ফেলে যাবে।

সঠিক অনুচ্ছেদ শিরোনাম কোনটি?
titleA. ইসরায়েলি আগ্রাসন ও ফিলিস্তিনের ব্যাপারে মতামত
titleB. ইসরায়েলের গাজা আক্রমণ ২০০৮-০৯
titleC. শিকাগো বিশ্ববিদ্যালয়
titleD. আগ্রাসী বস্তুতন্ত্রবাদ
উত্তর: titleB
বর্তমানে, যাত্রীবাহী টার্মিনাল কমপ্লেক্সটিতে একটি নতুন অন্তঃদেশীয় এবং আন্তর্জাতিক টার্মিনাল রয়েছে, যা একটি সংযোগকারী ভবনের দ্বারা সংযুক্ত। পুরোনো আন্তর্জাতিক ব্লকে বর্তমানে প্রশাসনিক অফিস এবং একটি রেস্তোঁরা রয়েছে। যদিও কমপ্লেক্সটি একটি ধারাবাহিক কাঠামো, এটি ক্রমবর্ধমানভাবে নির্মিত হয়েছিল। আন্না টার্মিনালকে (টার্মিনাল ৩) ১৯৮৮ সালে প্রাক-বিদ্যমান কামরাজ টার্মিনালে (টার্মিনাল ২) যুক্ত করা হয়।

প্রথম অংশটি হ'ল অন্তঃদেশীয় টার্মিনাল (টার্মিনাল ২), যার দুটি এয়ারো-ব্রিজ ছিল এবং তারপরে আন্তর্জাতিক টার্মিনালটি তিনটি এয়ারো-ব্রিজ ছিল। আন্তর্জাতিক টার্মিনাল সমাপ্ত হওয়ার পরে, মীনাম্বক্কামের টার্মিনাল ১ (টার্মিনাল ১) পণ্য পরিচালনার জন্য একচেটিয়াভাবে ব্যবহৃত হয়।
সম্প্রতি আন্তর্জাতিক টার্মিনালটি একটি নতুন ব্লক যুক্ত করে আরও দক্ষিণে প্রসারিত করা হয়েছিল, যার মধ্যে তিনটি এয়ারো-ব্রিজ রয়েছে। বর্তমানে, নতুন আন্তর্জাতিক ব্লক (টার্মিনাল ৪) প্রস্থানগুলির জন্য ব্যবহৃত হয় যখন পুরানো বিল্ডিং (টার্মিনাল ৩) আগতদের জন্য ব্যবহৃত হয়।

আন্তর্জাতিক এবং অন্তঃদেশীয় টার্মিনালগুলি যথাক্রমে ১.৫ বর্গকিমি এবং ১.৮ বর্গকিমি এলাকা জুড়ে অবস্থিত। প্রশাসনিক সুবিধার্থে বিমানবন্দরটি প্রতিটি পাঁচটি অঞ্চল নিয়ে দুটি বৃত্তে বিভক্ত। বিমানবন্দর চত্বরের প্রায় ৫৫০ একর জায়গা সেন্ট থমাস মাউন্ট এবং পল্লভরাম ক্যান্টনমেন্ট বোর্ডের সীমানার মধ্যে পড়ে। বাকী অঞ্চলটি মীনাম্বক্কাম শহর পঞ্চায়েতের এখতিয়ারে আসে। কামরাজ অন্তঃদেশীয় টার্মিনালটি ৪৮ টি চেক-ইন কাউন্টার'সহ ১৯,২৫০ বর্গ মিটার (২,০৭,২০০ বর্গফুট) আয়তন বিশিষ্ট। আন্না আন্তর্জাতিক টার্মিনালটি ৪২,৮৭০ বর্গমিটার (৪,৬১,৪০০ বর্গফুট) আয়তন যুক্ত। ৪৫ টি চেক-ইন কাউন্টার, ১৬ প্রস্থান টার্মিনাল এবং ২২ টি আগমন টার্মিনাল সহ ৩৮ টি অভিবাসন কাউন্টার এবং প্রস্থান টার্মিনালে ২ এবং আগমন টার্মিনালে ১৬ টি'সহ মোট ১৮ টি কাস্টম কাউন্টার রয়েছে। বিমানবন্দরে চারটি প্রবেশ গেট রয়েছে, উভয় টার্মিনালে দুটি করে রয়েছে। অন্তঃদেশীয় টার্মিনালে ৫ টি এক্স-রে ব্যাগেজ সুবিধা রয়েছে এবং২ টি আন্তর্জাতিক টার্মিনালে রয়েছে।

সঠিক অনুচ্ছেদ শিরোনাম কোনটি?
titleA. যাত্রীবাহী টার্মিনাল
titleB. ইতিহাস
titleC. বিন্যাস ও অবকাঠামোর
titleD. বিমানবন্দর
উত্তর: titleA
একটি দলের রানের সংখ্যার দিক দিয়ে এগিয়ে যাবার মাধ্যমেই ফলো-অন নির্ভর করে যা ক্রিকেটের আইনের ১৩ ধারায় বর্ণিত হয়েছে। এক্ষেত্রে খেলার দৈর্ঘ্যের উপর ফলো-অনের বিষয়টি বিবেচনায় আনতে হয়:

খেলা শুরু হবার পর কোন কারণে খেলা সংক্ষিপ্ত আকারের হলে এগিয়ে যাবার ক্ষেত্রে কতদিন বাকী বা দিনের অংশ বাকী রয়েছে তার উপর নির্ভর করে। উদাহরণস্বরূপ: কোন খেলা পাঁচদিনের হলে প্রথম দিন বৃষ্টির কারণে শুরু হয়নি। এ অবস্থায় ব্যাটিংকারী প্রথম দলের প্রথম ইনিংস ১৫০ বা ততোধিক রানে এগিয়ে গেলে ফলো-অন করার সুযোগ রয়েছে। এ প্রক্রিয়াটি কেবলমাত্র প্রথম বল ফেলার পূর্বে হতে পারে। যদি নির্ধারিত পাঁচদিনের খেলা শুরু হবার পর দ্বিতীয় দিন বৃষ্টি আঘাত হানলে খেলাটি পাঁচদিনের বলেই পরিগণিত হবে ও ফলো-অনের স্বাভাবিক নিয়ম-কানুন প্রয়োগ হবে।

সঠিক অনুচ্ছেদ শিরোনাম কোনটি?
titleA. ফলো-অন অবস্থায় জয়
titleB. সর্বনিম্ন ব্যবধান
titleC. ফলো-অনে না ফেলানোর খেসারত
titleD. টেস্ট ক্রিকেট
উত্তর: titleB
জিমেইল মোবাইল গুগলের জিমেইলের ই-মেইল সেবা। ২০০৫ সালের ১৬ ডিসেম্বর জিমেইল মোবাইল সেবা চালু হয় এবং বর্তমানে প্রায় ৪০টি ভাষায় জিমেইল মোবাইল সংস্করণ রয়েছে। এতে সহজে গুগলের নানা সেবার মতো জিমেইলও মোবাইল ফোনে ব্যবহার করা যায়। এটি বিনামূল্যে ব্যবহার করা যায় স্মার্টফোন কিংবা মোবাইল ফোনে। জিমেইলের মোবাইলের জন্য বিশেষ অ্যাপসটি বেশ ছোট এবং মোবাইলের স্ক্রিনের সাইজ অনুযায়ী তৈরী করা। এতে ব্যবহারকারীরা মোবাইলে ফোনেই ই-মেইল কম্পোজ, পড়া, আর্কাইভ করা, মেইলের রিপ্লাই করা, ফরওয়ার্ড করা, না পড়া মেইলগুলোকে আনরিড করা, স্টার আইকন অ্যাড করা, কাস্টম লেভেল অ্যাড করা, মেইল মুছে ফেলার কাজ করতে পারেন। ২০০৯ সালের ২২ সেপ্টেম্বর অ্যাপলের আইফোন এবং আইপড টাচের জন্য অ্যাপস তৈরী করে।
মোবাইল ফোনে জিমেইল ব্যবহারের ক্ষেত্রে মোবাইলে কিছু প্রয়োজনীয় সুবিধা থাকতে হবে। এগুলো হলো-

সঠিক অনুচ্ছেদ শিরোনাম কোনটি?
titleA. ইন্টারফেস
titleB. জিমেইল মোবাইল
titleC. স্পেস
titleD. গুগল বাজ
উত্তর: titleB
জানা যায় হাইমচর ইউনিয়নের সাথে শরিয়তপুর জেলার গোসাইরহাট এবং বরিশালের মুলাদী থানার সীমান্ত নির্ধারণের জন্য জটিলতা সৃষ্টি হয়। এমতাবস্থায় হেম বাবু নামক একজন দক্ষ কালেক্টরেক্ট নিয়োগ করা হয় সঠিক ভাবে সীমানা নির্ধারণের জন্য তিনি দক্ষতার সাথে তিনটি জেলার সীমানা নির্ধারণ করেন।অন্য একটি মত পাওয়া যায় যে, বিক্রমপুরের একজন জমিদারের অত্র এলাকায় একটি ছোট জমিদারী স্টেট ছিল। তার নামানুসারে হেম বাবুর চর হিসাবে অত্র এলাকার নাম হাইমচর হয়েছে।

সঠিক অনুচ্ছেদ শিরোনাম কোনটি?
titleA. শিক্ষা
titleB. ইতিহাস
titleC. প্রশাসনিক এলাকা
titleD. জনসংখ্যার উপাত্ত
উত্তর: titleB
ছবিটি নির্মাণের অভিজ্ঞতা জানাতে গিয়ে পরিচালক হাইফা আল মনসুর বলেন, 'ছবিটির মাধ্যমে আমি সংস্কৃতি ও আধুনিকতার মধ্যে যে দ্বন্দ্ব তা তুলে ধরার চেষ্টা করেছি। ছবিটি তৈরিতে প্রথমে কেউই আমাকে অর্থ দিয়ে সাহায্য করতে চায়নি। অর্থাৎ প্রযোজক নির্বাচন করতে গিয়ে সমস্যায় পড়ি।'

তিনি আরো বলেন, 'ছবির শুটিং করতে গিয়েও আমাকে নানা ঝামেলা পোহাতে হয়েছে। কারণ দলে অনেক পুরুষ অভিনেতা ও সহকারী রয়েছে। তাদের সঙ্গে প্রকাশ্যে কাজ করা যায় না। একটি ভ্যানের ভেতর থেকে ওয়াকিটকির মাধ্যমে অভিনেতাদের নির্দেশনা দেওয়া হয়। অনেক জায়গায় শুটিং করতে হয়েছে, এলাকার লোকজন বাধা দেওয়ার চেষ্টা করেছে।'

সৌদি আরবের জনসমক্ষে চলচ্চিত্র প্রদর্শন অবৈধ বলে সৌদি আরবের দর্শকরা কেবল ডিভিডি বা টেলিভিশনেই “ওয়াজদা” দেখার সুযোগ পাবে।



সঠিক অনুচ্ছেদ শিরোনাম কোনটি?
titleA. রিলিজ
titleB. নির্মাণ ইতিহাস
titleC. কাহিনী সংক্ষেপ
titleD. সম্মাননা
উত্তর: titleB
১৯৩২ সালের স্বাধীনতা একটি নতুন মুদ্রা নিয়ে আসে (ফাইলস এবং দিনার) এবং বিদ্যমান ফয়সাল ডাকটিকেটগুলো তৎক্ষণাতভাবে বাতিল করা হয়। এবং ১৯৩৩ সালের ১ এপ্রিল বাতিলের প্রজ্ঞাপন জারি করা হয়েছিল। এরপরেই (৯ মে) পরে পূর্ববর্তী নকশার ডাকটিকেটগুলো অনুসরণ করা হয়েছিল। নতুন মুদ্রায় রাজা গাজীর সংঘর্ষে নতুন ডাকটিকেটের প্রয়োজন হয়েছিল, যা ১৯৩৪ সালে প্রকাশিত হয়েছিল। এগুলো ফয়সাল ডাকটিকেটগুলোর মতো একই ডিজাইনের ছিল তবে ভিজেটে গাজীর একটি প্রোফাইল ছিল। গাজির অপ্রত্যাশিত মৃত্যু এবং তাঁর ছেলের শৈশবের কারণে ১৯৪১ সালে স্থানীয় দৃশ্যের সমন্বয়ে একটি নতুন সিরিজ জারি করা হয়েছিল। পরের বছর জারি করা অতিরিক্ত মান এবং রঙ পরিবর্তনগুলোর সাথে, সিরিজটি মোট ২৩ টি ডাকটিকেট প্রকাশ করে। ১৯৪২ সালে দ্বিতীয় ফয়সালকে মুদ্রিত করে প্রথম ডাকটিকেটগুলোও দেখা যায়, যিনি তখনও ছোট ছিলেন। ১৯৪৮ সালে প্রকাশিত পরবর্তী সিরিজে তিনি কিশোর হিসাবে উপস্থিত হন।

সঠিক অনুচ্ছেদ শিরোনাম কোনটি?
titleA. উসমানীয় ডাক পরিষেবা
titleB. সাদ্দাম-পরবর্তী যুগ
titleC. ১ম বিশ্বযুদ্ধ
titleD. স্বাধীনতা
উত্তর: titleD
১৭ শতকে মুঘলরা কামান তৈরিতে দক্ষ ছিল। জাফর বক্স নামে সে সময় মুঘলদের গোলন্দাজ বাহিনীতে একটি বিখ্যাত কামান ছিল। কামনটি ব্রঞ্চ এবং লোহার মিশ্রণে তৈরি করা হয়েছিল। সে সময় এই কামান ছিল অত্যন্ত আধুনিক যুদ্ধ সরঞ্জাম এর নিদর্শন। আওরঙ্গজেবের কামান বহরে আজদাহা পাইকার নামে একটি কামান ছিল যা একসাথে ৩৩.৫ কেজি পরিমাণ তোপ দাগতে সক্ষম ছিল। ফতে রহবের নামে ২০ ফিট দৈর্ঘ্য একটি কামানের গায়ে আরবি এবং ফারসি লিপি উৎকীর্ণ ছিল।

ইব্রাহিম রওজা নামে আরেকটি বিখ্যাত কামান ছিল। কামানটি তার একাধিক ব্যারেল (নল) এর জন্য বিখ্যাত ছিল। আওরঙ্গজেবের ব্যক্তিগত চিকিৎসক ভার্নিয়ের বর্ণনা করেছেন যে একেকটি কামান দুইটি ঘোড়া দিয়ে বহন করা হতো।

অধিকাংশ সৈন্য তীরধনুক ব্যবহার করত। দেশীয় তলোয়ারের মান খারাপ ছিল। মুঘল সেনাবাহিনীর জন্য ইংল্যান্ড থেকে তলোয়ারের আমদানি করা হতো। গোলন্দাজ বাহিনীতে মুঘলদের পরিবর্তে ইউরোপিয়ান 
তোপচিদের অগ্রাধিকার দেয়া হতো। অন্যান্য অস্ত্রের মত ছিল রকেট, ফুটন্ত পানির কড়াই, গাদা বন্দুক, এবং পাথর ছোড়ার গুলতি। মুঘল সেনাবাহিনীতে অবরোধ যুদ্ধে পারদর্শী সিপাহীরা এবং গোলন্দাজ শাখা আওরঙ্গজেবের আমলে উদ্ভব হয়েছিল।

সঠিক অনুচ্ছেদ শিরোনাম কোনটি?
titleA. শিখ বিরোধিতা
titleB. ইসলামি আইনের প্রবর্তন
titleC. সাফাবিদ বংশের শাসকদের সাথে সম্পর্ক
titleD. সামরিক সরঞ্জাম
উত্তর: titleD